Diari Oficial de la Generalitat Valenciana


Sumari del DOGV 383, del 28-05-1986 (1986/806331)

ORDRE de 7 de maig de 1986, de la Conselleria d'Indústria, Comerç i Turisme, per la qual es regula el règim de concursos en matèria de turisme.
-----------------------------------------------------------------------------------------------------------------------------------------------

### Dades del document

Número de DOGV
:   383

Data del DOGV
:   28-05-1986

Secció del DOGV
:   ALTRES DISPOSICIONS

Número del document
:   1986/806331


Data del document
:   07-05-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 7 de maig de 1986, de la Conselleria d'Indústria, Comerç i Turisme, per la qual es regula el règim de concursos en matèria de turisme.  
La promoció i el foment del coneixement dels béns i valors històrics, tradicionals i turístics de la Comunitat Valenciana a través d'una informació adient, potenciació de la gastronomia típica, i una millora de la prestació de serveis al turista, -mitjançant l'adopció de noves tècniques, incorporació de personal especialitzat i utilització de modernes instal·lacions, així com mitjançant l'adequada conservació dels béns d?interès històric, cultural i turístic existents-, és un dels objectius preferents a assolir, atesa la importància i tradició turística de la nostra Comunitat.   
En conseqüència, i amb càrrec a les consignacions pressupostàries corresponents, aquesta Conselleria d'Indústria, Comerç i Turisme, ha disposat:   
Article primer  
L'accés a les dotacions pressupostàries en matèria de turisme, es realitzarà mitjançant el règim de concursos següent:   
U. Els concursos per accedir a transferències corrents, els beneficiaris de les quals siguen associacions, institucions i organismes sense finalitat lucrativa, així com entitats privades, seran aquells que s'enumeren a continuació, i s'adjudicaran per a la consecució de les finalitats següents:   
1. Restauració i conservació de béns d'interés histèric, cultural i/o turístic que es troben al territori de la Comunitat Valenciana.   
2. Difusió d'informació de caràcter turístic, realització d'activitats que perseguesquen finalitats de promoció turística o suposen un aportació al foment dels valors tradicionals, folklòrics i turístics de la Comunitat Valenciana.   
3. Difusió del coneixement, impuls i comercialització de la gastronomia típica de la Comunitat Valenciana.   
4. Adjudicació de deu beques a estudiants d'ensenyaments turístics en centres que radiquen a la Comunitat Valenciana.   
Dos. Els concursos per accedir a transferències de capital, els beneficiaris de les quals siguen Ajuntaments que radiquen a la Comunitat Valenciana, s'adjudicaran per a la consecució de les finalitats següents:   
La nova construcció, o millorament de les instal·lacions de càmpings municipal s, preferentment els que s'ubiquen a comarques de l'interior que manquen d'infrastructura o siga aquesta insuficient (campaments públics).   
Article secundo  
1. Els interessats en participar en algun dels concursos esmentats hauran de sol·licitar la participació mitjançant instància adreçada al Conseller d'Indústria, Comerç i Turisme, que es presentarà als Serveis Territorials de Turisme, o per qualsevol dels mitjans establerts en l'art. 66 de la Llei de Procediment Administratiu.   
2. En la instància es faran constar les dades d'identificació del sol·licitant, amb referència expressa al DNI o CIF, -segons es tracte de persones físiques o jurídiques-, el volum de la dotació sol·licitada i la descripció detallada de l'activitat a desplegar amb el corresponent desglossament pressupostari, així com el sistema de finançament previst.   
3. L'escrit de sol·licitud s?acompanyarà dels documents que a continuació es relacionen, i que siguen d'aplicació en cada cas:   
a) Títol o Poder bastant a favor de la persona que formula la petició.   
b) Document acreditatiu de la constitució de la societat, estatuts i inscripció en el Registre Mercantil.   
c) Certificat d'inscripció, o document que acredite la sol·licitud cursada per tal d'obtenir-la en el Registre d'Empreses i Activitats Turístiques de la Generalitat Valenciana.   
d) Certificació acreditativa de trobar-se al corrent del compliment de les seues obligacions fiscals i front a la Seguretat Social.   
e) Quan es tracte d'Ajuntaments, Serveis Municipals amb personalitat pròpia, l'objecte de la qual siga la promoció del turisme, i Entitats o Organismes públics: Acord Municipal o, si s'escau, de l'Organ de Govern de l'Entitat i Organisme, sol·licitant la participació en el concurs, així com una Memòria explicativa del projecte d'activitats.   
Les sol·licituds presentades a l'emparament del que disposa l'apartat II.1 de l'art. 1r, adjuntaran projecte tècnic i Memòria econòmica de les obres a realitzar.   
f) Si es tracte d'entitats o empreses privades:   
Memòria explicativa del projecte d'activitats.   
g) Les sol·licituds presentades a l'emparament del que preveu l'apartat I.4 de l'art. 1r, s'acompanyaran dels documents següents: resguard acreditatiu del pagament de la matricula en els centres d'ensenyaments turístics; i justificació de les rendes familiars o ingressos anuals que es percebesquen.   
h) La documentació complementària que calga.   
4. El termini per a la presentació d'instàncies serà de 15 dies hàbils a partir de l'endemà de la publicació d'aquesta Ordre en el Diari Oficial de la Generalitat Valenciana   
El Director General de Turisme fixarà els terminis que regiran les successives convocatòries.   
5. Les sol·licituds presentades durant 1986, amb anterioritat a la publicació d'aquesta Ordre en el Diari Oficial de la Generalitat Valenciana, es consideraran dins del termini, sense perjudici que dins d'allò establert en el número 4 d'aquest article s'aporten pels interessats els documents que en cada cas s'exigeixen per als concursos respectius.   
Article tercer  
1. Rebudes les instàncies amb la documentació corresponent, els Serveis Territorials de Turisme, en el termini de deu dies hàbils, a comptar des de l'endemà de la finalització del termini de presentació, i amb l'emissió prèvia d'informe motivat, les remetran a la Comissió Qualificadora, la qual elaborarà les propostes de resolució dels concursos.   
2. La Comissió serà presidida pel Director General de Turisme i constituïda pel Secretari General Administratiu i els Caps dels Serveis Territorials de Turisme d'Alacant, Castelló i València. Hi podran ser convocats l'Interventor Delegat i personal tècnic del Servei de Programació i de Gestió Econòmica.   
3. El Conseller d'Indústria, Comerç i Turisme, dictarà resolució a proposta de la Comissió Qualificadora.   
En la resolució es fixarà la dotació concedida.   
Article quart  
Amb la justificació prèvia per part del beneficiari de la realització del projecte, despeses i activitats, i de conformitat amb la sol·licitud i la resolució en virtut de la qual es va concedir, hom procedirà al dessembossament de la dotació concedida.   
Excepcionalment, i per causa justificada del beneficiari, la Conselleria d'Indústria, Comerç i Turisme, podrà bestreure l'abonament de la dotació amb anterioritat a la realització del projecte, activitat o despesa, amb la prestació prèvia de les garanties suficients a judici d'aquella.   
Article cinqué  
L'incompliment dels compromisos subscrits determinarà la pèrdua del dret a qualsevol reclamació, així com l'obligació de reintegrar a la Tresoreria de la Generalitat Valenciana les quantitats percebudes i els interessos de demora pertinents, sense perjudici de les altres accions que procedesquen.   
Les quantitats reintegrades, a què fa referència el paràgraf anterior, tindran consideració d'ingressos públics a tots els efectes.   
Article sisé  
No s'admetran subrogacions en els beneficiaris del concurs, llevat d'un cos excepcional, la justificació del qual serà apreciada per la Conselleria d'Indústria, Comerç i Turisme, que podrà autoritzar la substitució dels primitius adjudicataris.   
Article seté  
Per a la resolució dels corresponents concursos s'estarà a les consignacions pressupostàries que per a cada exercici econòmic establesca la corresponent Llei de Pressuposts.   
DISPOSICIONS FINALS  
Primera  
Hom faculta el Director General de Turisme per a dictar les disposicions i adoptar les mesures que considere adients amb el desplegament d'aquesta Ordre.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 7 de maig de 1986.  
El Conseller d?Indústria, Comerç i Turisme,  
SEGUNDO BRU PARRA